
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            „Nikola Tesla“

KLASA: 024-08/22-003/2621
URBROJ: 251-13-11-16/002-23-3
Zagreb, 2. siječnja 2023.
			
Z A P I S N I K

s 21. sjednice Vijeća Mjesnog odbora „Nikola Tesla“, održane 2. siječnja 2023. u 17:30 sati, u prostorijama Mjesnog odbora „Nikola Tesla“, Ozaljska ulica 16.

Nazočni članovi Vijeća: Margareta Čotić, Luka Kamenečki, Vanja Spirin, Hrvoje Vraneš, Ivana Zovko i Ivan Žanić
Nenazočni članovi Vijeća: Dario Dedić

Predsjednica Vijeća Mjesnog odbora „Nikola Tesla“ Margareta Čotić otvara sjednicu i pozdravlja sve prisutne. Utvrđuje da je na sjednici nazočno 6 od ukupno 7 članova Vijeća Mjesnog odbora „Nikola Tesla“, te konstatira da su ispunjeni svi uvjeti za raspravljanje i odlučivanje.

Predsjednica daje na glasanje zapisnik s 20. sjednice koji je prihvaćen JEDNOGLASNO.

Predsjednica predlaže dopunu dnevnog reda točkama: Prijedlog zaključka o premještanju krivo postavljenog prometnog ogledala na uglu Okićke ulice i Zvečajske ulice; Prijedlog zaključka o postavljanju nadstrešnice za bicikle ispred zgrade Sportske gimnazije; Prijedlog zaključka o kupovini uredskog materijala s pozicije „ostali nespomenuti rashodi poslovanja“; Prijedlog zaključka o sadnji zamjenskog stabla ispred objekta mjesne samouprave na lokaciji Ozaljska ulica 16, te takav dnevni red stavlja na glasovanje.
Predsjednica predlaže novi, izmijenjeni sljedeći:

DNEVNI RED

1. Prijedlog zaključka o premještanju krivo postavljenog prometnog ogledala na uglu Okićke i Zvečajske ulice
1. Prijedlog zaključka o postavljanju nadstrešnice za bicikle ispred zgrade Sportske gimnazije
1. Prijedlog zaključka o kupovini uredskog materijala s pozicije „ostali nespomenuti rashodi poslovanja“
1. Prijedlog zaključka o sadnji zamjenskog stabla ispred objekta Mjesnog odbora na lokaciji Ozaljska ulica 16
1. Aktualna problematika na području Mjesnog odbor „Nikola Tesla“
1. Pitanja, prijedlozi i obavijesti
koji je prihvaćen JEDNOGLASNO.

Ad 1.	Prijedlog zaključka o premještanju krivo postavljenog prometnog ogledala na uglu Okićke i Zvečajske ulice
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K
Vijeće Mjesnog odbora „Nikola Tesla“ traži premještanje krivo postavljenog prometnog ogledala na uglu Okićke i Zvečajske ulice
OBRAZLOŽENJE
Vijeće Mjesnog odbora „Nikola Tesla“ je već izglasalo postavljanje prometnog ogledala na lijevoj strani raskršća (gledajući iz smjera Okićke ulice prema Zvečajskoj ulici), dok je isto postavljeno s desne strane. Radi se o slabo vidljivom raskršću i pješačkom prijelazu na svakodnevnom putu učenika u škole (i osnovnu i srednje škole), također đaka u dom i djece u vrtiće, također i o prometu vozila, te je ogledalo neophodno kako bi se povećala vidljivost i sigurnost u prometu. Svakim danom ne postavljanja ogledala na pravu stranu raskršća (zapadno), postoji rizik za sudionike prometa, te se isti mora otkloniti što prije.

Ad 2.	Prijedlog zaključka o postavljanju nadstrešnice za bicikle ispred zgrade Sportske gimnazije
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ traži postavljanje nadstrešnice za bicikle ispred zgrade Sportske gimnazije
OBRAZLOŽENJE
Ispred zgrade Sportske gimnazije postoji „parking“ za bicikle za učenike. Nažalost radi se o nezaštićenom parkingu, stoga Vijeće Mjesnog odbora „Nikola Tesla“ predlaže da se isto natkrije.

Ad 3.	Prijedlog zaključka o kupovini uredskog materijala s pozicije „ostali nespomenuti rashodi poslovanja“ 
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu.
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže kupovinu uredskog materijala s pozicije ostali nespomenuti rashodi poslovanja u vrijednosti od 70,00 eura

OBRAZLOŽENJE
Članovima vijeća nedostaje uredskog papira, olovaka, markera/bojica/flomastera i slično te traži kupovinu istog u iznosu od 70,00 eura.

Ad 4.	Prijedlog zaključka o sadnji zamjenskog stabla u dvorištu mjesnog odbora, Ozaljska ulica 16
Predsjednica usmeno informira nazočne o predmetu rasprave i odlučivanja. U raspravi sudjeluju svi članovi Vijeća. Predsjednica zaključuje raspravu. 
Vijeće Mjesnog odbora „Nikola Tesla“ JEDNOGLASNO donosi

Z A K LJ U Č A K

Vijeće Mjesnog odbora „Nikola Tesla“ predlaže sadnju zamjenskog stabla ispred objekta Mjesnog odbora na lokaciji Ozaljska ulica 16
OBRAZLOŽENJE
Vijeće Mjesnog odbora „Nikola Tesla“ i dalje smatra da je stablo bezrazložno posjećeno te i dalje traže Rješenje nadležnog ureda kako bi se vidio razlog rušenja stabla. Članovi Vijeća također traži sadnju zamjenskog stabla što prije i traže da se ubuduće ne vrše nikakva rušenja na području Mjesnog odbora bez da se obavijesti Vijeće. Također, traže da se planski vodi briga o zelenom fondu na način da se prvo vrši sadnja stabala a tek potom rušenje.

Ad 5.	Aktualna problematika područja Mjesnog odbora „Nikola Tesla“
Predsjednica informira nazočne o primljenim mailovima i ostvarenom u zadnjih mjesec dana:
· Prometno zrcalo Okićka – Zvečajska
· Sazivanje sjednica (nova procedura)
· Pomoć u rješavanju pitanja otpada i asfaltiranja ceste
· Uklanjanje klupa - Susedgradska 5
· Nepoštivanje obveze odvoza otpada koju mi plaćamo

Ad 4. 	Pitanja, prijedlozi i obavijesti
Opet se raspravljalo se o srušenom stablu u ispred objekta Mjesnog odbora te Vijeće Mjesnog odbora „Nikola Tesla“ traži uvid u Rješenje o rušenju i razloge rušenja stabala budući da je samo preostalo deblo zdravo.
Također se raspravljalo o problematici izblijedjelih horizontalnih prometnih signalizacija, konkretno pješačkih prijelaza (isto je Vijeće Mjesnog odbora „Nikola Tesla“ tražilo još lani) te molimo hitnu obnovu svih pješačkih prijelaza na području ovog Mjesnog odbora.

Sjednica je završila u 18:05 sati.

